Diari Oficial de la Generalitat Valenciana


Sumari del DOGV 3881, del 20-11-2000 (2000/9252)

ACORD de 14 de novembre de 2000, del Govern Valencià, pel qual es declara la urgent ocupació de los béns i drets subjectes a un expedient d'expropiació forçosa de l'Ajuntament d'Ontinyent.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/9252


Data del document
:   14-11-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Ontinyent
    * expropiació
    * administració local

ACORD de 14 de novembre de 2000, del Govern Valencià, pel qual es declara la urgent ocupació de los béns i drets subjectes a un expedient d'expropiació forçosa de l'Ajuntament d'Ontinyent. [2000/Q9252]
  
El Govern Valencià, en la reunió del dia 14 de novembre de 2000, adoptà l'acord següent:
  
L'Ajuntament d'Ontinyent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de connexió de les carreteres C-320 i C-3316 - Pont del Pla de Sant Vicent.
  
Aquesta declaració d'urgent ocupació es justifica per les següents raons:
  
L'obra de connexió de les carreteres C-320 i C-3316 - Pont del Pla de Sant Vicent, ha de realitzar-se amb celeritat ja que es tracta d'una obra molt important que connectarà les dues zones industrials més importants d'Ontinyent, la qual es troba pendent d'execució a la Conselleria d'Obres Públiques, Urbanisme i Transports a falta de disponibilitat dels terrenys, el que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replanteig i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Ontinyent per a l'execució del projecte de connexió de les carreteres C-320 i C-3316 - Pont del Pla de Sant Vicent.
  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Tot això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 14 de novembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO